Document ID: 32003D0074

Kommissionens beslutning
af 31. januar 2003
om ændring af beslutning 1999/283/EF og 2000/585/EF for så vidt angår Botswana
(meddelt under nummer K(2003) 403)
(EØS-relevant tekst)
(2003/74/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 1452/2001(2), særlig artikel 14, stk. 3,
under henvisning til Rådets direktiv 92/45/EØF af 16. juni 1992 om sundhedsmæssige og dyresundhedsmæssige problemer i forbindelse med nedlægning af vildtlevende vildt og afsætning af kød heraf(3), senest ændret ved direktiv 97/79/EF(4), særlig artikel 16, stk. 3,
under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF og, for så vidt angår patogener, i direktiv 90/425/EØF(5), senest ændret ved Kommissionens beslutning 2003/42/EF(6), særlig artikel 10, og
ud fra følgende betragtninger:
(1) Ved Kommissionens beslutning 1999/283/EF(7), senest ændret ved beslutning 2002/646/EF(8), fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af fersk kød fra visse afrikanske lande.
(2) Ved Kommissionens beslutning 2000/585/EF(9), senest ændret ved beslutning 2002/646/EF, fastsættes der dyre- og folkesundhedsmæssige betingelser og bestemmelser om udstedelse af sundheds- og hygiejnecertifikat ved import af kød af vildtlevende og opdrættet vildt og kaninkød fra tredjelande.
(3) Den 7. januar 2003 blev der bekræftet et udbrud og mund- og klovesyge i Botswana i område nr. 6, som EF har godkendt som værende sygdomsfrit, idet den første infektion på bedriften blev opdaget den 23. december 2002, og veterinærmyndighederne i Botswana suspenderede straks eksporten af udbenet fersk kød af kvæg, får, geder og opdrættede og vildtlevende hovdyr til EF fra hele landet.
(4) De botswanske myndigheder er ved at nødvaccinere og undersøge udbruddet for at vurdere situationen i landet. Så længe udfaldet af denne vurdering ikke er kendt, kan Botswana imidlertid ikke regionaliseres, og der kan heller ikke tillades import af udbenet fersk kød af kvæg, får, geder og opdrættede og vildtlevende hovdyr.
(5) Under disse forhold kan import af fersk kød fra Botswana udgøre en risiko for, at der indføres mund- og klovesyge i EF. Derfor bør import af udbenet fersk kød af kvæg, får, geder og opdrættede og vildtlevende hovdyr fra de tidligere godkendte områder i Botswana midlertidigt suspenderes.
(6) De botswanske myndigheder har imidlertid givet nærmere oplysninger om sendinger af fersk kød, der er på vej til EF, og har garanteret, at de er produceret før infektionsdatoen. Der bør derfor tillades import til EF af disse sendinger og sendinger, der hidrører fra dyr, som er slagtet før infektionsdatoen.
(7) Denne beslutning tages op til revision inden for tre måneder på baggrund af sygdomsudviklingen og yderligere oplysninger fra de botswanske myndigheder.
(8) Der skal derfor foretages ændringer i beslutning 1999/283/EF og 2000/585/EF.
(9) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
1. Bilag II til direktiv 1999/283/EF affattes som angivet i bilag I til nærværende direktiv.
2. I bilag III til beslutning 1999/283/EF udgår fodnote 5 i sundhedserklæringen i model A.
Artikel 2
1. Bilag II til beslutning 2000/585/EF affattes som angivet i bilag II til nærværende beslutning.
2. I bilag III til beslutning 2000/585/EF ændres fodnote 8 i sundhedserklæringen i model A og fodnote 7 i sundhedserklæringen i model F til "Versionsnummeret i den relevante gældende beslutning for fersk kød af den tilsvarende modtagelige tamdyrart skal angives".
Artikel 3
Denne beslutning tages op til revision inden for tre måneder på baggrund af udviklingen i mund- og klovesygesituationen i Botswana.
Artikel 4
Denne beslutning anvendes fra 7. februar 2003.
Artikel 5
Denne beslutning er rettet til medlemsstaterne.
Udfærdiget i Bruxelles, den 31. januar 2003.

Labels: 17
5
3
6
18